O‘zbekiston Respublikasi Prezidentining 2020-yil 16-apreldagi “Sharqshunoslik sohasida kadrlar tayyorlash tizimini tubdan takomillashtirish va ilmiy salohiyatni oshirish chora-tadbirlari to‘g‘risida”gi PQ-4680-sonli qarori hamda Oliy va o‘rta maxsus ta’lim vazirligining 2020-yil 18-apreldagi 265-sonli buyrug‘i bilan tasdiqlangan Toshkent davlat sharqshunoslik universitetini kompleks rivojlantirish dasturining 12 bandiga binoan universitetda talabalarni ilmiy faoliyatga qiziqtirish va tizimli rag‘batlantirish uchun fakultetlarda: Sharq filologiyasi fakultetida "Yosh sharqshunos va tarjimashunoslar” ; Yaponshunoslik fakultetida “Yosh yaponshunoslar”; Koreyashunoslik fakultetida “Yosh koreyashunoslar”; Xitoyshunoslik fakultetida “Ilm nuri”; Tarix va falsafa fakultetida “Yosh tarixchi-sharqshunoslar”; Xorijiy mamlakatlar iqtisodiyoti va siyosat fakultetida "Tadqiqot va loyiha" ( "Research&Project" ) va “Siyosatdon intellektual klubi” kabi Talabalar ilmiy jamiyatlari tashkil etildi.

Mazkur ilmiy jamiyatlar ilmiy salohiyatli iqtidorli talabalardan tashkil topgan bo‘lib, ilmiy jamiyatlarda talabalar ilmiy tadqiqotlar bilan shug‘ullanish, xususan, ilmiy ma’ruzalar qilish, ilmiy maqolalar va risolalar yozish, ilmiy anjuman va tanlovlarda ishtirok etish, startap loyihalari va boshqa innovasion loyihalarni ishlab chiqish faoliyatlari bilan shug‘ullanishadi. Talabalarning ilmiy tadqiqot natijalari ilmiy jurnallar va to‘plamlarda nashr etiladi. Jamiyatning ilmiy yutuqlarni qo‘lga kiritgan talabalari faxriy yorliqlar, diplomlar, sertifikatlar bilan hamda universitet va homiy tashkilotlar tomonidan moddiy rag‘batlantiriladi.